
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	30.07.2026.
	
	Nr. AMD-26-341-rs




	Par satiksmi Tīnūžu ielā




Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu un ņemot vērā sabiedrības ar ierobežotu atbildību “V.T. INVEST” 27.07.2026. iesniegumu Nr. 15-07/26-VT-nos par transportlīdzekļu satiksmes slēgšanu pie būvobjekta Tīnūžu ielā 9, Rīgā:

1. Noteikt, ka no 10.08.2026. līdz 11.08.2026. tiek slēgta transportlīdzekļu satiksme pie zemes vienības Tīnūžu ielā 9, Rīgā saskaņā ar satiksmes organizācijas shēmu (pielikumā).

2. Par darbu veikšanu atbildīgs sabiedrība ar ierobežotu atbildību “V.T. INVEST” atbildīgais būvdarbu vadītājs Uldis Keziks (tālrunis 29190301, e-pasts: sjums@inbox.lv).

3. Sabiedrībai ar ierobežotu atbildību “V.T. INVEST” no 10.08.2026. līdz 11.08.2026. Tīnūžu ielā, Rīgā nodrošināt:
3.1. ceļa zīmju izvietošanu saskaņā ar satiksmes organizācijas shēmu (pielikumā);
3.2. šā rīkojuma 1. punktā noteikto termiņu ievērošanu;
3.3. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;
3.4. operatīvā transporta satiksmi;
3.5 darbu izpildi objektā “Būvmateriālu piegāde un būvniecības darbi Rīgā, Tīnūžu ielā 9”.

4. Noteikt, ka transportlīdzekļu satiksmi Tīnūžu ielā, Rīgā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē Tīnūžu ielā, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors
	K.Kauliņš




	Stoķis 67012708

